На основу члана 22. став 4. Покрајинске скупштинске одлуке о буџету Аутономне покрајине Војводине за 2017. годину („Службени лист АПВ”, број 69/16), члана 16. став 5., чл. 24. став 2. и 35а. Покрајинске скупштинске одлуке о покрајинској управи („Службени лист АПВ”, број 37/14, 54/14 – друга одлука и 37/16) и чл. 2. и 3. Правилника поступку и критеријумима за доделу финансијских средстава за суфинансирање реализације локалних акционих планова за унапређење положаја Рома у области становања и финансирање ангажовања координатора за ромска питања број 139-401-1576/2017-04 од 06.04.2017. године, а у вези са Стратегијом за социјално укључивање Рома и Ромкиња у Републици Србији за период од 2016. до 2025. године („Службени гласник РС”, број 26/16), покрајински секретар за социјалну политику, демографију и равноправност полова, доноси

**Р Е Ш Е Њ Е**

**I**

Покреће се поступак за доделу средстава путем јавног конкурса Покрајинског секретаријата за социјалну политику, демографију и равноправност полова у укупном износу од 3.000.000,00 динара. Средства су обезбеђена Финансијским планом Покрајинског секретаријата за социјалну политику, демографију и равноправност полова за 2017. годину у оквиру Програма 1001 Унапређење и заштита људских и мањинских права и слобода, програмска активност 1016 подршка социјалној инклузији Рома на територији АПВ, Економска класификација 463 - Трансфери осталим нивоима власти, 4631 – Текући трансфери осталим нивоима власти, из извора финансирања 01 00 Приходи из буџета, за суфинансирање реализације локалних акционих планова за унапређење положаја Рома у области становања.

**II**

Путем јавног конкурса Покрајинског секретаријата за социјалну политику, демографију и равноправност полова за суфинансирање реализације локалних акционих планова за унапређење положаја Рома у области становања, доделиће се средства у износу од 3.000.000,00 динара. Додела средстава вршиће се по поступку и критеријумима утврђеним Правилником о поступку и критеријумима за доделу финансијских средстава за суфинансирање реализације локалних акционих планова за унапређење положаја Рома у области становања и финансирање ангажовања координатора за ромска питања број 139-401-1576/2017-04 од 06.04.2017.

**III**

Средства из тачке I овог решења, могу се доделити градовима и општинама на територији Аутономне покрајине Војводине који имају за циљ суфинансирање реализације локалних акционих планова за унапређење положаја Рома у области становања.

**IV**

Секретаријат ће расписати јавни конкурс за доделу средстава за суфинансирање реализације локалних акционих планова за унапређење положаја Рома у области становања у износу утврђеним тачком I овог решења.

Јавни конкурс ће бити објављен у „Службеном листу Аутономне покрајине Војводине”, у јавном гласилу које покрива целу територију АП Војводине и на интернет страници Покрајинског секретаријата за социјалну политику, демографију и равноправност полова [www.socijalnapolitika.vojvodina.gov.rs](http://www.socijalnapolitika.vojvodina.gov.rs) и истим ће бити утврђен рок за подношење пријава на конкурс.

**V**

Ово Решење ступа на снагу даном доношења.

 ПОКРАЈИНСКИ СЕКРЕТАР

Предраг Вулетић